## El CECOPI avança en la neteja de garatges i soterranis amb l’extracció de llots en 147 aparcaments

*** La secretària autonòmica de Seguretat i Emergències assenyala que estos treballs “continuen avançant a bon ritme”
* El dispositiu d’emergència treballa en la implantació de més campes intermèdies per a agilitzar estes tasques**

La secretària autonòmica de Seguretat i Emergències, Irene Rodríguez, ha informat de les principals qüestions que s’han abordat en la reunió del CECOPI, en la qual han participat el conseller d’Emergències i Interior, Juan Carlos Valderrama, i la delegada del Govern a la Comunitat Valenciana, Pilar Bernabé.

La principal línia d’actuació, com ha destacat Irene Rodríguez, “continua sent l’extracció de llots i la neteja de soterranis i garatges, treballs que continuen avançant a bon ritme”. Prova d’això, com ha assenyalat la secretària autonòmica, és que “hui dia  s’està abordant la neteja de 147 aparcaments subterranis” en municipis de la zona afectada per la DANA del 29 d’octubre passat.

Així mateix, Rodríguez ha apuntat que el CECOPI està abordant també altres aspectes que permetran agilitzar encara més estes tasques, com és la posada en marxa de més campes intermèdies a on es puguen descarregar els llots.

Sobre això, la secretària autonòmica ha indicat que, “per a poder finalitzar estes tasques de neteja i extracció de llots al més prompte possible, s’està analitzant quines situacions poden millorar-se i quins aspectes poden ajudar a agilitzar estos treballs d’extracció de llots”.

En esta línia, i a més de la nova sistemàtica que s’està implantant amb el producte aglutinant de llots, ha avançat que “també s’està analitzant la capacitat de les campes intermèdies a on es depositen estos llots”. Sobre això, ha precisat que el dispositiu “està buscant nous espais a on situar este material per a aconseguir augmentar la fluïdesa dels treballs”.

Fecha: 12/12/2024